CELEX: 62020CN0471
Language: mt
Date: 2020-09-28 00:00:00
Title: Kawża C-471/20: Talba għal deċiżjoni preliminari mressqa mill-Cour du travail de Mons (il-Belġju) fit-28 ta’ Settembru 2020 – Centre d’Enseignement Secondaire Saint-Vincent de Soignies ASBL vs FS

11.1.2021   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 9/8
            
         
      Talba għal deċiżjoni preliminari mressqa mill-Cour du travail de Mons (il-Belġju) fit-28 ta’ Settembru 2020 – Centre d’Enseignement Secondaire Saint-Vincent de Soignies ASBL vs FS
      (Kawża C-471/20)
      (2021/C 9/12)
      Lingwa tal-kawża: il-Franċiż
      
         Qorti tar-rinviju
      
      Cour du travail de Mons
      
         Partijiet fil-kawża prinċipali
      
      
         Rikorrenti: Centre d’Enseignement Secondaire Saint-Vincent de Soignies ASBL
      
         Konvenuta: FS
      
         Domandi preliminari
      
      
                  1)
               
               
                  L-attività ta’ għalliem f’istitut li joffri faċilitajiet ta’ akkomodazzjoni, li jaħdem b’mod partikolari bil-lejl, tista’ taqa’ taħt id-derogi previsti fl-Artikolu 17(3)(b) tad-Direttiva 2003/88/KE (1)?
               
            
                  2)
               
               
                  Mingħajr ma titneħħa l-effettività tad-drittijiet mogħtija bid-Direttiva 2003/88 jista’ jiġi kkunsidrat li fil-kuntest tal-Artikolu 18 tad-Direttiva 2003/88/KE, fir-rigward ta’ perijodu ta’ referenza ta’ tnax-il xahar, il-mistrieħ obligatorju jista’ ma jingħatax espressament u, jekk ikun il-każ, jingħata awtomatikament favur ħaddiem fis-settur skolastiku, bħal għalliem f’istitut li joffri faċilitajiet ta’ akkomodazzjoni, li jaħdem b’mod partikolari bil-lejl, bl-intendiment li l-vaganzi tal-iskola, b’mod partikolari dawk matul is-sajf, imbagħad jippermettu li jiġi kkumpensat kull xogħol addizzjonali, anke l-iktar estensiv, imwettaq mill-imsemmi ħaddiem?
               
            
         (1)  Direttiva 2003/88/KE tal-Parlament Ewropew u tal-Kunsill ta’ l-4 ta' Novembru 2003 li tikkonċerna ċerti aspetti tal-organizzazzjoni tal-ħin tax-xogħol (ĠU Edizzjoni Speċjali bil-Malti, Kapitolu 5, Vol. 4, p. 381).